Ribe Stifts Adresseaviser, 1826-12-19
Hans Majestæt Kongen af Danmark og Hans Majestæt Kongen af Sverrig og Norge, lige besielede af Attraae efter, til Deres Undersaatters gjensidige Vel, at udvide og befæste de Handelsforbindelser, der finde Sted, mellem Deres respective Stater, og overbeviiste om, at dette gavnlige Øiemed ikke bedre vil kunne opnaaes, end ved Antagelsen af et fuldkomment Reciprocitets-System, bygget paa billige Grundsætninger, ere ifølge heraf komne overeens om at træde i Underhandling angaaende Afslutningen af en Handels-Tractat, og have til den Henugt udnævnt Befuldmægtigede, nemlig: Hans Majestæt Kongen af Danmark: Herr Hans Krabbe, Hans Kammerherre og Hans overordentlige Gesandt hos Hs. Majestæt Kongen af Sverrig og Norge, Storkors af Dannebrog-Ordenen og Ridder af den Russiske St. Anne Ordens 2den Classe; - og Hans Majestæt Kongen af Sverrig og Norge: Herr Gustav Greve af Wetterstedt, Hans Statsminister og Minister for de udenlandske Sager, Ridder og Commandeur af Hans Ordener, Ridder, af de Russiske St. Andreas-, St. Alexander Newsky= og St. Anne-Ordeners 1ste Classe, Ridder af den Preussiske Røde Ørns Ordens 1ste Classe, Storkors af den Østerrigske Leopolds-Orden, Een af de Atten af det Svenske Academie, - og Herr David von Schulzenheim, Hans Hof=Cantsler, Kammerherre, Commandeur af Hans Nordstjerne-Orden, Ridder af den Russiske St. Anne Ordens 2den Classe og af den Preussiske Røde Ørns Ordens 3die Classe, - hvilke efter at have udvexlet deres gjensidige Fuldmagter, befundne i god og behørig Form, ere komne overeens om følgende Artikler: Artikel 1. De Danske Fartøier og Baade, af hvad Drægtighed og Bygningsmaade de end maatte være, som ankomme til Kongerigerne Sverrigs og Norges Havne, med Ballast eller med Ladning, ligesom og de Svenske og Norske Fartøier og Baade, hvilken end deres Drægtighed og Bygningsmaade maatte være, der ankomme med Ballast eller med Ladning til Kongeriget Danmarks Havne, skulle, saavel ved Jndgaaende som ved Udgaaende, behandles paa samme Fod, som de indenlandske Skibe, med Hensyn til Havnepenge, Skibsafgivter, Lodspenge, Fyrpenge og Bjergeløn, ligesom og ihenseende til andre afgivter eller Paalæg, af hvad Slags eller Benævnelse det end er, der tilfalde Kronen, Stæderne eller nogensomhelst privat Jndretning. Artikel 2. Alle Varer og Handels-Artikler, hvad enten de ere Frembringelser af Kongeriget Danmark eller af ethvert andet Lands Jordbund eller Jndustrie, hvis Jndførsel til Kongerigerne Sverrigs og Norges Havne er lovmæssigen tilladt i Svenske og Norske Fartøier og Baade, skulle ligeledes dertil kunne indføres i Danske Fartøier og Baade, uden at være underkastede høiere eller andre Afgivter, af hvad Benævnelse det end maatte være, end om de samme Varer eller Frembringelser vare blevne inførte i Svenske eller Norske Fartøi er, og paa den anden Side skulle alle Varer og Han deels Artikler, hvad enten de ere Frembringelser af Kongerigerne Sverrigs og Norges eller af ethvert andet Lands Jordbund eller Jndustrie, hvis Jndførsel til Kongeriget Danmarks Havne er lovmæssigen tilladt i Danske Fartøier og Baade, ligeledes dertil kunne indføres i Svenske og Norske Fartøier og Baade, uden at være underkastede høiere eller andre Afgifter, af hvad Benævnelse det end maatte være, end om de samme Varer, eller Frembringelser vare blevne indførte i Danske Fartøier. Dog er det anordnet, at ifølge en særdeles Undtagelse skal Jndførselen af Salt i Danske Fartoir og Baade til Svenske Havne, og paa den anden Side til Kongeriget Danmarks Havne i Svenske Fartøier og Baade, ikke nyde de ovenfor omtalte almindelige Fordele, men skal vedblive at være de hidtil bestaaende Anordninger underkastet. Ligeledes er det anordnet, at, da det Kongelige Danske Asiatiske Compagnie er i Besiddelse af det udelukkende Privilegium, i sine egne Skibe til Danske Havne at indføre Chinesiske Varer, indladede i Havne beliggende paa hiin Side det gode Haabs Forbierg, skulle de omtalte Varer, naar de komme directe fra benævnte Egne af Kloden, heller ikke kunne indføres til Svenske og Norske Havne i Danske Fartøier. Hvad den inddirecte Handel med disse Varer mellem Sverrig, Norge og Danmark angaaer, da skulle de omstaaende Bestemmelser i nærværende Artikel derpaa være anvendelige i alle Punkter. (Fortsættes)